Ягодово (област Пловдив)
Ягодово е село в Южна България, част от община Родопи, област Пловдив.

География 

Село Ягодово се намира в Тракийската низина, на 9,5 км от центъра на Пловдив.

История 
с.Ягодово е образувано през 1942 година от сливането на селата Катунско Конаре и Богоридево. Селото се е намирало на пътя за Цариград и е било непрестанно ограбвано от преминаващи турци. Поради тази причина е преместено на сегашното си място.

Името на селото идва от основния поминък на хората преди години – отглеждането на ягоди, но тази традиция е отмряла. Отглеждат се предимно моркови, зеле и тикви.

Землището на селото има богата история. В местността „Айгъра“ от землището му има следи от старо тракийско селище и могилен некропол със 7 на брой могили от периода VI-I век пр.н.е.

Намират се големи и малки ломени камъни, фрагменти от тухли с хоросанова замазка и др. Нумизматичният материал добит от селището, като единични находки на монети, намирани при селскостопански работи от местни жители е следният/всички монети се съхраняват във фонда на Арх.музей – Пловдив – виж инв.№5969 – 5973/:
 драхма, сребро от типа „Силен и Нимфа“//IV век пр.н.е./ – 1, инв.№5971;
 Статер, фуре/бронзово ядро с посребряване/ от типа „Силен и нимфа“/V-IV век пр.н.е./ – 1, инв.№ 5970;
 бронзови тракийски монети на: цар Аматок II/359 – 351 г. пр.н.е./-1, инв.№5969; Терес II/351 – 347 г. пр.н.е./-1, инв.№5972; Адей/270/260-245/240 г. пр.н.е./-1, частно притежание; бронзова монета на тракийския град Одрюза от „Тип 1“/II-I век пр.н.е./-1, инв.№5973].

Общ брой:6./Лит.:К.Кисьов – „Тракийската култура в региона на Пловдив и течението на р. Стряма през втората пол. на I хил. пр. Хр.“, Сф, изд. „Агато“, 2004 г., стр.25 – 26 и табла XXIX-XXX с изображенията на монетите – б.а., Л.В./.

Според устни сведения на информатор от Асеновград, от селището в местността „Айгъра“, произхождат още 2 монети на Одрюза, но от по-лошия „Тип 2“, датиран от периода III-II век пр.н.е./Личен архив – Любомир Василев. Непубликувани материали. Събира се материал за докторска дисертация на тема – „Тракийски и римски селища в източната част на Пловдивска област VI.пр.н.е.-V в. от н.е.“ – б.а., Л.В./.

Според първото преброяване на Източна Румелия, Катунско Конаре е основано в 1878 г. от 42 семейства преселници от старото село Катуница (което се е намирало на 3 км северно от сегашното му местоположение).

Население 
Численост на населението според преброяванията през годините:

Етнически състав 
Преброяване на населението през 2011 г.

Численост и дял на етническите групи според преброяването на населението през 2011 г.:

Управление 
От есента на 2015 г. Димитър Дишев от ПП ГЕРБ е кмет на селото.

Икономика 

Основно в селото се развива растениевъдство, като нормално разпределение е както следва (Данните са приблизителни, и се отнасят за периода 2003 – 2006 година):

Полево растениевъдство:
 40% Пшеница
 15% Царевица
 5% Ечемик
 10% Слънчоглед
 15% Моркови
 5% Люцерна
 2% Картофи
 8% Други

Домашно растениевъдство:
 25% Краставици
 30% Домати
 10% Картофи
 5% Моркови
 5% Зеле
 25% Други

Инфраструктура 

В Ягодово има детска градина, основно училище и читалище с функционираща библиотека.

С Пловдив го свързва освен междуградски, така и градски транспорт – линия 22.

Култура 

В селото има два православни храма: стария параклис и новата църква. Параклисът се намира в двора на детската градина и е постоянно отворен. До него има чешма с изворна вода. Новата църква се намира срещу училището и е дом на двойка щъркели, които се връщат в гнездото си, построено над църквата. В двора на църквата е домът и на местния свещеник.

Редовни събития 
Празникът на селото е на Петровден (29 юни). Тогава се провежда ежегоден събор на „Кабата“ – стадиона на селото.

Също така в Ягодово се организират ежегодно детски литературни дни. Също така се провежда и фестивалът „На Петровден с хоро“.

Известни личности 
 Родени в Ягодово
 Запрян Начев (1876 – ?), деец на ВМОРО.

Източници 

Села в област Пловдив
Населени места в община Родопи